Ljubljana, 22. januar 2010

**ZAKLJUČKI**

**3. SEJE STRATEŠKEGA SVETA ZA POLITIKO ENERGIJE IN PODNEBNE SPREMEMBE PRI GZS, ki je bila 21. januarja 2010 ob 10. uri na GZS, Dimičeva 13, v Poslovni oazi.**

Seje so se udeležili člani Strateškega sveta za politiko energije in podnebne spremembe pri GZS (SS PE PS GZS) in vabljeni gostje:

Prisotni člani: **dr. Milan Medved**, Premogovnik Velenje d.d.; **dr. Uroš Rotnik**, Termoelektrarna Šoštanj d.o.o.; **Martin Novšak**, Gen Energija d.o.o.; mag**. Marko Agrež,** Termoelektrana Trbovlje; **Niko Martinec**, EZS ; **Marjan Mateta,** Mitol d.d., Sežana, **dr. Andro Ocvirk,** Radeče Papir, d.d., **mag. Peter Nemeček,** Inea, d.d.; **prof. dr. Peter Glavič,** Inženirska akademija, **dr. Erika Glasenčnik,** MVZT, **dr. Franc Žlahtič,** MG – Direktorat za energetiko; **mag. Vekoslav Korošec**, GZS ( ZING&ZISP), **mag. Jože Renar, Alenka Avberšek** (GZS)

Vabljeni: **prof. dr. Ferdinand Gubina,** Elektrotehniška zveza Slovenije, **mag. Djani Brečevič,** IREET, d.o.o., **Jože Špiler,**  Gen Energija d.o.o.; **mag. Djordje Žebeljan,** Holding Slovenske elektrarne d.o.o**., mag. Krešimir Bakič, Slovensko združenje elektroenergetikov, SNK** CIGRE– CIRED; **mag. Rudi Vončina**, EI Milan Vidmar, **Damjan Kovačič,** EI Milan Vidmar; **dr. Igor Šalamun**, MG, Direktorat za energetiko; doc. dr. **Miloš Pantoš,** Uni Lj FE; dr. Andrej Gubina, Uni Lj FE,

Opravičili so se člani: **Marjan Eberlinc**, Geoplin Plinovodi d.o.o.; **mag. Vladimir Gumilar,** GIZ Gradbeni grozd – Platforma, **mag. Andrej Gorjup,** Rudis d.d. Trbovlje**, Edi Kraus,** Julon, d.d., Ljubljana; **Tomaž Trobiš**, Livar, d.d., Ivančna Gorica; **Marjan Mačkošek**, Štore Steel d.o.o.; **Peter Žigante**, Savaprojekt d.d.; **mag.Uroš Mikoš**, IBE d.d.; **dr. Janez Peklenik,** SAZU Svet za energetiko; **Martin Debelak**, GZS (ZNEK, ZKM) **Janja Leban, mag. Samo Hribar Milič** (GZS)

Člani SS PE PS GZS[[1]](#footnote-1) so v sodelovanju s predstavniki energetske stroke, ki jo predstavljajo Inženirska akademija Slovenije, Elektrotehniška zveza Slovenije, Slovenski nacionalni komite Mednarodnega sveta za velike elektroenergetske sisteme - CIGRE in Slovenski nacionalni komite Mednarodnega kongresa distributerjev električne energije – CIRED, v zvezi z osrednjo točko dnevnega reda 3. seje oblikovali skupna stališča do prioritet razvoja elektroenergetike v Sloveniji.

Obravnava te teme je izhajala iz načelnih izhodišč delovanja SS PE PS GZS[[2]](#footnote-2), da *Slovenija*potrebuje zanesljivo, trajnostno, cenovno konkurenčno in ekološko sprejemljivo oskrbo slovenskega gospodarstva z električno energijo in temu primerno infrastrukturo ter da je za njihovo načrtovanje in realizacijo nujna sinergija med sistemi hidro, termo in jedrske energije. Edino to bo zagotavljalo visoko zanesljivost, ekonomiko in manjšo odvisnost dobav in proizvodnih stroškov od nihanja cen energentov na svetovnih trgih ter zagotavlja varno delovanje elektroenergetskega sistema. Ob tem *SS PE PS GZS zagovarja stališče*, da so odločitve o prioritetah elektroenergetike stvar stroke in tudi komunikacije z drugimi strokovnimi, političnimi in ostalimi javnostmi. Vsi ti imajo tako pravico kot odgovornost za strokovno in uravnoteženo argumentiranje svojih predlogov.

V sklopu osrednje točke **»Sistemski vidiki prioritet razvoja elektroenergetike v Sloveniji«** in celovite obravnave o nalogah elektroenergetskega sistema v prihodnosti, o sistemskih vidikih načrtovanih energetskih objektov, o zahtevah evropskega elektroenergetskega sistema, o energetski odvisnosti Slovenije in zanesljivosti oskrbe s primarnimi viri ter o zagotovitvi 25% deleža obnovljivih virov v končni rabi energije, njihovi izvedljivosti in cenovni sprejemljivosti, se je SS PE PS GZS skupaj z vabljeno strokovno javnostjo opredelil tudi do javnih nasprotovanj gradnji Bloka 6 Termoelektrarne Šoštanj in JEK2.

Po predstavitvah, ki so jih s sistemskega vidika podali, **prof. dr. Ferdinand Gubina,**  **mag. Vekoslav Korošec in mag. Djani Brečević**, z vidika pomembnejših načrtovanih elektro energetskih projektov pa **dr. Uroš Rotnik, Jože Špiler in mag. Djordje Žebeljan,** ter v razpravi sodelujočih, ki je temi sledila, so bili oblikovani naslednji zaključki:

1. Poglavitni del elektroenergetskega sistema smo zgradili v letih od 1970 do 80 in ga povezali z Evropo. Vsakomur mora biti jasno, da je ta sistem po 40 letih vsekakor potreben temeljite prenove. Temeljni viri so v tem smislu TEŠ-6, JEK-2, HE in OVE, kar predstavlja dolgoročno tud najboljšo raznolikost virov. To je zagotovilo za zmanjšanje energetske odvisnosti in povečanje gospodarskega in družbenega razvoja.
2. Zagovarjamo trajnostno usmerjen razvoj EES ob izpolnjevanju osnovnih pogojev za delovanje obstoječega EE sistema. Podpiramo gradnjo TEŠ 6, kot enega od stebrov delovanja slovenskega EES. Prihodnost in re-strukturiranje gospodarstva v smeri višje dodane vrednosti zahteva višjo kakovost električne energije. Brez temeljnih objektov, ki omogočajo sistemske storitve, bo kakovost električne energije slabša.
3. TEŠ BLOK 6 je nadomestna okoljska naložba za izrabo domačih primarnih virov energije (35 % manj CO2, 50% manj SO2, 75% manj NOx, manj hrupa), ki omogoča varno in zanesljivo preskrbo z električno energijo. Sodobna tehnologija pridobivanja domačega energenta, ki ga je na zalogi še za 50 let, omogoča njegovo konkurenčno proizvodno ceno. Tudi z obveznim plačilom CO2 kvot je B6 donosen projekt.
4. Ničelna rast porabe električne energije je zaradi njene univerzalne rabe in nadomeščanja druge energije, ki jo povzročijo ukrepi učinkovite rabe energije (toplotne črpalke, hlajenje, avtomatizacija in elektronsko krmiljenje, električni avtomobili, itd.), neuresničljiva. Njen delež v končni rabi energije pri nas zaostaja za stanjem in trendi v EU. V začetku 90-ih let se je zaradi zgrešene napovedi o ničelni rasti rabe, ki se je izkazala za popolnoma napačno, povsem zaustavil investicijski ciklus v Sloveniji.
5. OVEE dajejo moč in energijo z veliko nestalnostjo, kar povzroča motnje pri zagotavljanju kakovosti dobavljene energije ter velike težave pri regulaciji napetosti in regulaciji frekvence. Za zagotavljanje prav teh storitev je bistven blok TEŠ-6 tudi zato, ker Slovenija vodi regulacijski blok jugovzhodne Evrope.
6. Tehnologije razpršene proizvodnje električne energije iz obnovljivih virov (OVEE) so v razvoju. Z njimi v tem desetletju ne moremo računati za ekonomično pokrivanje velikih primanjkljajev električne moči in energije. Razvoj OVEE je treba dolgoročno podpirati in vzpodbujati, da bo njihov delež proizvedene električne energije lahko naraščal in omogočil vključevanje slovenskega gospodarstva.
7. Vključevanje OVEE v omrežje zahteva rezerve energije in moči (npr. črpalne hidroelektrarne), vzpostavitev podpornih točk za zadovoljivo napetost, ojačitev omrežja, investicije v vodenje proizvodnje in odjema (pametna omrežja) ter drago ekonomsko podporno shemo za subvencioniranje njene proizvodnje.
8. Elektroenergetski sistem je treba vztrajno in smotrno graditi ter  s premišljenimi ukrepi učinkovite rabe usmerjati odjemalce. Pri tem pa po več  kot desetletju neaktivnosti ni mogoče z nezrelimi energetskimi  viri nadomestili zamujeno in zagotovili kakovostno in cenovno sprejemljivo oskrbo pa še rešiti problematiko podnebnih sprememb.
9. Načrtovanje in gradnja velikih energetskih objektov traja skoraj desetletje, zato z odločitvami in njihovim izvajanjem že močno zamujam
10. Podpiramo intenzivno pripravljanje dokumentacije in odločitve za čim hitrejšo izgradnjo JEK 2.
11. Odločna podpora je bila dana načrtovanju in izgradnji hidro elektrarn, saj je energetski potencial slovenskih rek najpomembnejši obnovljivi vir energije. To je pomembno zlasti iz razloga, da bodo nove hidroelektrarne proizvedle več kot polovico dodatno proizvedene električne energije iz obnovljivih virov v letu 2020 ter s tem odločilno vplivale na doseganje ciljnega deleža OVE v končni rabi energije.

**Zaključke** je v skladu s sklepom 3. točke te seje oblikovala ožja delovna skupina (prof. dr. Ferdinand Gubina, mag. Krešimir Bakič, mag. Djani Brečevič, mag. Djordje Žebeljan, dr. Franc Žlahtič, mag. Vekoslav Korošec, Niko Martinec, Alenka Avberšek).

Kot član delovne skupine

zapisala:

Alenka Avberšek

Izvršna direktorica

za zakonodajo in politike

1. Člani SS PE PS GZS - <http://www.gzs.si/slo/44160> [↑](#footnote-ref-1)
2. Zapis 1. seje - <http://www.gzs.si/slo/44406>, [↑](#footnote-ref-2)